Kiss from a Rose

"Kiss from A Rose" הוא שיר של הזמר הבריטי סיל מאלבומו השני "Seal". השיר הוצא לאור ביולי 1994 תחילה על ידי חברות התקליטים ZTT, סייר רקורדס ווורנר רקורדס ונכלל בסרט הסיפור שאינו נגמר 3 באותה שנה. השיר הוצא לאור מחדש שנה מאוחר יותר ב-1995 כחלק מפסקול הסרט באטמן לנצח, מה שעזר לו להגיע לראשות המצעדים בארצות הברית ובאוסטרליה. השיר גם הגיע לטופ 10 במספר מדינות אחרות, כולל קנדה, צרפת, איסלנד, ונורווגיה. בטקס פרס גראמי של 1996, השיר זכה בפרסים פרס גראמי להקלטת השנה, פרס גראמי לשיר השנה ופרס גראמי לביצוע הפופ הווקאלי הגברי הטוב ביותר. "Kiss from a Rose" נכתב ב-1987, מספר שנים לפני יציאת אלבום הבכורה של סיל בשנת 1991. לאחר כתיבת השיר, סיל הרגיש "מובך מהשיר" ו"זרק את הקלטת לפינה". סיל לא הציג את השיר למפיק טרבור הורן עד למפגשי ההקלטה של האלבום "Seal II". ב-2015, אמר סיל על השיר: "למען הכנות, אף פעם לא באמת הייתי גאה בשיר, למרות שאני אוהב את מה שטרבור עשה עם ההקלטה. הוא הפך את הקלטת הזו מהפינה שלי לעוד 8 מיליון מכירות תקליטים והשם שלי הפך לשם בכל משק בית". "Kiss from a Rose" היה הסינגל השני שנלקח מפסקול הסרט באטמן לנצח והגיע למקום הראשון במצעד הבילבורד הוט 100 בארצות הברית למשך שבוע אחד באוגוסט 1995. השיר גם הגיע למקום הרביעי במצעד הסינגלים הבריטי, שם הגיע במקור למקום ה-20 ב-1994. השיר גם היה מועמד לפרס הסרט לרגע המוזיקלי הטוב ביותר של MTV ב-1996. סיל דיבר על המסע הארוך והמוזר שעבר השיר בסיום העונה של "The Brian McKnight Show" ששודרה ב-30 במאי 2010. הוא תיאר כיצד השיר ירד בהתחלה מהמצעדים זמן קצר לאחר יציאתו. ג'ואל שומאכר צלצל לסיל לאחר מכן, וביקש להשתמש בשיר כדי לנגן אותו בסצנת אהבה בין הדמויות שגילמו ניקול קידמן וואל קילמר בסרט באטמן לנצח. צ'אק קמפבל מהעיתון Knoxville News Sentinel הרגיש כי "מנגינות והרמוניות מהאגדות" מרוממים את "Kiss from a Rose". איאן גיטינס מהמלודי מייקר ציין את "אנחת הפרפר שתהיה". המגזין הפאן-אירופאי מוזיקה & מדיה הגיבו "חתום בנשיקה, הנה אתה מקבל בלדה וחצי! יש לשיר את הפאתוס הנכון ואת הכינורות הבלתי נמנעים. הקוץ, הדרוש כדי להראות את הכנות, מגיע מסקסופון אלטו חד כתער." אלן ג'ונס מהמיוזיק ויק כתב "סיל בשירו Kiss from a Rose" הנהדר - עכשיו תחת הכותרת 'המנון האהבה מהסרט באטמן לנצח' - חוזר רק שנה אחרי יציאתו הראשונה כשהגיע למקום ה-19. שיר מורכב אך מלודי, נשאר לו מרכיב רדיו מרכזי מאז שיצא לאור בפעם הראשונה, והוא מוכן להתפוצץ." המילים הנסתרות של השיר הפכו נושא לדיון מאז יציאתו. בשנת 2015, סיל סיפק פרשנות מאומתת באתר Genius בנוגע לשיר כשאמר בפשטות: ""נמנעתי מלהסביר את מילות השיר במשך יותר מ-25 שנים. אני לא מתכוון להתחיל לעשות את זה עכשיו". 2 גרסאות של הקליפ הופקו לשיר: הגרסה המקורית מתרחשת באולפן צילום ובוימה במשותף עם מתיו רולסטון ו-וויליאם לוין. הסרט יצרים משנת 1966 זכה להתייחסות רבה בקליפ. הגרסה השנייה לשיר בוימה על ידי ג'ואל שומאכר כשסיל מבצע את השיר לצידו של אות-עטלף (Bat-Signal) עם קטעים מהסרט באטמן לנצח. זה הסרטון הידוע יותר של השיר. במאי הצילום של הגרסה הזו של הקליפ היה ניל אברמסון. בשנת 2023, השיר היה בשימוש רב תכסיסי בפרק של אופרת סבון הבריטית איסטאנדרס מה-21 ביוני. מידע על היצירה "Kiss from a Rose" באתר מיוזיק בריינז מידע על הסינגל "Kiss from a Rose" באתר מיוזיק בריינז מידע על היצירה "Kiss from a Rose" באתר Discogs [Click to see Seal explain how he wrote "Kiss From A Rose"], Genius https://www.songfacts.com/facts/seal/kiss-from-a-rose Melody Maker, 4 June 1994. #MelodyMaker #MyLifeInTheUKMusicPress #1994, 2023-04-28, נבדק ב-2023-09-14 https://worldradiohistory.com/UK/Music-and-Media/90s/1994/MM-1994-08-13.pdf https://worldradiohistory.com/UK/Music-Week/1995/Music-Week-1995-07-15.pdf Seal – Kiss from a Rose, נבדק ב-2023-09-14 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)